Vi bruger nemlig vores praktiserende læger - i modsætning til i Hovedstaden, hvor man i højere grad tager på skadestuen med små-problemer. Det viser en ny undersøgelse fra Sundhedsstyrelsen.

- Det har traditionelt været sådan, at man i de tyndt befolkede områder har en tættere tilknytning til sin praktiserende læge, siger Eddie Nielsen, der er formand for de praktiserende læger i Nordjylland. I nogle patientkategorier er københavnerne faktisk på skadestuen dobbelt så tit som nordjyderne. Til gengæld har vi så lidt flere besøg hos den alment, praktiserende læge. Og det er en stor fordel. - Der er jo ingen grund til at betale for det store forkromede tilbud på skadestuen, når den praktiserende læge kan gøre det meget billigere, påpeger Eddie Nielsen. Nordjyderne har også færre indlæggelser, færre ambulante besøg og færre konsultationer hos en speciallæge, end man har i Hovedstaden. Og måske skyldes noget af forskellen vores temperament. - Man er nok mere tålmodig, jo længere vi kommer mod vest og nord, siger Eddie Nielsen.